มีความรู้สึกว่าคันในช่องคลอดค่ะ แต่พึ่งรักษาเชื้อแบคทีเรียมานะคะ คุณให้กินยาค่ะ 7วัน พอทานยาครบตามกำหนดและหมดแล้ว ยังพบว่ามีอาการคันอยู่ อยากทราบว่าตัวเองเป็นอะไรค่ะ เพราะเพศสัมพันธ์ระหว่างช่วงรักษาก้ไม่ได้มี แต่ก่อนหน้านี่ประมาณเดือนที่แล้วเป็นเชื้อราในช่องคลอด อีกอย่างทานยาคุมกำเนิดด้วยค่ะไม่ทราบว่าเกี่ยวกันไหม
สวัสดีค่ะ @อาการคันในช่องคลอดสามารถเกิดได้จากหลายสาเหตุ เช่น การติดเชื้อต่างๆ, การระคายเคืองหรือแพ้สิ่งสัมผัส, การเปียกชื้นบริเวณอวัยวะเพศ, วัยหมดประจำเดือนที่ทำให้ช่องคลอดบางและแห้ง เป็นต้น @หากมีอาการคันช่องคลอดร่วมกับตกขาว อาการติดเชื้ออาจยังมีอยู่ค่ะ กรณีนี้ให้กลับไปพบแพทย์ค่ะ @ แต่หากไม่มีอาการตกขาว ให้ลองสังเกตว่าเป็นการระคายเคืองจากสารที่สัมผัสหรือไม่ เช่น สบู่ น้ำยาซักผ้า หรือเป็นจากอับชื้น ซึ่งแนะนำให้หลีกเลี่ยงการสวนล้างช่องคลอด ทำความสะอาดบริเวณอวัยวะเพศด้วยน้ำเปล่าสะอาด หลังจากทำความสะอาดแล้ว ควรซับให้แห้งทุกครั้ง @หากปรับเปลี่ยนแล้วไม่ดีขึ้น ควรกลับไปพบแพทย์อีกครั้งนะคะ